Medalen var også med på landslaget som vant EM i 1993. Hun scoret ikke selv i de to kampene som ble regnet som EM-turneringen. Medalens store internasjonale gjennombrudd kom imidlertid i 1995. Hun var med på og scoret to mål for laget som ble verdensmestre i Sverige. Kort tid etter fikk Medalen kontrakt med det japanske fotballaget Nikko Securities SC Dream Ladies. I Medalens første sesong ble Medalen tatt med på «Årets lag» som eneste europeer og en av to ikke-asiater.